മന്ത്രി റിയാസ് നമ്മുടെ സൗഭാഗ്യമാണ് കെ കെ രമ എംഎല്എ വടകര: ആര്എംപി നേതാവും വടകര എംഎല്എയുമായ കെ കെ രമ ടൂറിസം മന്ത്രി അഡ്വ പി എ മുഹമ്മദ് റിയാസിനെ പ്രകീര്ത്തിക്കുന്ന പ്രസംഗം ഏറെ ചര്ച്ചയാകുന്നു. വടകരയിലെ സ്റ്റാന്റ് ബാങ്ക്സ് ടൂറിസം പദ്ധതിയുടെ ഉദ്ഘാടന ചടങ്ങിലാണ് എംഎല്എ മന്ത്രിയെ പ്രശംസിച്ചത്. വടകരയുടെ വികസനത്തിന് മന്ത്രി അനുകൂല നിലപാട് എടക്കുന്നതെന്നാണ് കെ കെ രമ പറയുന്നത്. പദ്ധതി ഉദ്ഘാടനം നിര്വഹിച്ചത് ടൂറിസം മന്ത്രിയായിരുന്നു. മന്ത്രി പങ്കെടുത്ത വേദിയിലാണ് രമയുടെ പ്രസംഗം. ഇക്കുറി നമുക്ക് കിട്ടിയ ഒരു സൗഭാഗ്യം, നമ്മുടെ പൊതുമരാമത്ത് ടൂറിസം മിനിസ്റ്റര് നമ്മള് പറയുന്ന ഏതെങ്കിലും ഒരു വിഷയം വളരെ ശ്രദ്ധയോടെ കേള്ക്കുകയും വളരെ പോസിറ്റീവായി പ്രതികരിക്കുകയും ചെയ്യും. കാര്യങ്ങള് നടത്താന് വേണ്ടി തയാറാകുകയും ചെയ്യും. ഇങ്ങനെ ഒരു മന്ത്രിയെ കിട്ടിയത് അഭിമാനമായി തന്നെ ഞാന് കാണുകയാണ് അവര് പറഞ്ഞു. വടകരയില് നടപ്പാക്കുന്ന ഒരു പദ്ധതിയുമായി ബന്ധപ്പെട്ട് കാര്യങ്ങള് സഭയിലും നേരിട്ടും അദ്ദേഹത്തിനോട് പറഞ്ഞപ്പോള് വളരെ പോസിറ്റീവായി പ്രതികരിച്ചു. ആ കാര്യങ്ങള് ചെയ്യാമെന്ന ഉറപ്പും അദ്ദേഹം നല്കി. നമ്മളെ സംബന്ധിച്ച് അത് വലിയ ആവേശമുണ്ടാക്കുന്ന ഒന്നാണ്. വടകരയുടെ വികസനത്തിന് രാഷ്ട്രീയ വ്യത്യാസങ്ങള് മറന്ന് ഒറ്റക്കൊട്ടയായി നില്ക്കണമെന്നും കെ കെ രമ പറഞ്ഞു. Spread the love വടകര: ആര്എംപി നേതാവും വടകര എംഎല്എയുമായ കെ കെ രമ ടൂറിസം മന്ത്രി അഡ്വ പി എ മുഹമ്മദ് റിയാസിനെ പ്രകീര്ത്തിക്കുന്ന പ്രസംഗം ഏറെ ചര്ച്ചയാകുന്നു.